ส่องผลงาน "7ซีอีโอ"ทรงอิทธิพล ก่อนโชว์วิชั่น เวทีกรุงเทพธุรกิจ (4)
 "โพสต์ทูเดย์" เปิดที่มาและผลงาน 7 ผู้นำด้านนโยบายเศรษฐกิจการเงิน การธนาคาร ภาคธุรกิจ ก่อนขึ้นเวที ชี้ภาพรวมปี 66 ในโอกาสก้าวสู่ปีที่36 กรุงเทพธุรกิจ "THAILAND ECONOMIC OUTLOOK 2023"
3 ต.ค. 2565

ในโอกาส กรุงเทพธุรกิจ จัดเสวนา ผู้นำ ด้านนโยบายเศรษฐกิจการเงิน การธนาคาร และผู้นำในด้านภาคธุรกิจ จะเป็นอย่างไร ภายใต้ชื่อ THAILAND ECONOMIC OUTLOOK 2023 ในวันที่ 4 ตุลาคม 2565 นี้ มีบุคคลสำคัญทั้งระดับผู้นำ ด้านนโยบายเศรษฐกิจการเงิน การธนาคาร และผู้นำในด้านภาคธุรกิจ มาร่วมเสวนาเพื่อชี้ชัดภาพรวมที่จะเกิดขึ้นในปีหน้า 2566 
 
อาทิ ดร.เศรษฐพุฒิ สุทธิวาทนฤพุฒิ ผู้ว่าการธนาคารแห่งประเทศไทย ดร.กอบศักดิ์ ภูตระกูล กรรมการรองผู้จัดการใหญ่ ธนาคารกรุงเทพ และประธานกรรมการ สภาธุรกิจตลาดทุนไทย (FETCO)  อรรถพล ฤกษ์พิบูลย์ ประธานเจ้าหน้าที่ บริหารและกรรมการผู้จัดการใหญ่ บริษัท ปตท. จำกัด (มหาชน) อาทิตย์ นันทวิทยา ประธานเจ้าหน้าที่บริหาร บริษัท เอสซีบี เอกซ์ จำกัด (มหาชน) ชฎาทิพ จูตระกูล ประธานเจ้าหน้าที่บริหารกลุ่มบริษัท สยามพิวรรธน์ จำกัด  จรีพร  จารุกรสกุล ประธานกรรมการ และประธานเจ้าหน้าที่บริหาร กลุ่มบริษัท ดับบลิวเอชเอ คอร์ปอเรชั่น จำกัด (มหาชน) หรือ WHA Group และวัลยา จิราธิวัฒน์ ประธานเจ้าหน้าที่บริหาร บริษัท เซ็นทรัลพัฒนา จำกัด (มหาชน)"โพสต์ทูเดย์" ขอนำเสนอที่มาของบุคคลเหล่านี้ว่าเพราะเหตุใดเราจึงควรมารับฟัง ข้อมูลสำคัญ เพื่อนำไปใช้ประกอบการตัดสินใจในทางธุรกิจในอนาคต
 
"อาทิตย์ นันทวิทยา" บิ๊กบอส SCB ผู้สร้างปรากฎการณ์ลือลั่น ยกเลิกธุรกรรมการซื้อขายหุ้น ยกเลิกซื้อหุ้น BITKUB 1.78 หมื่นล้านบาท ถือเป็นลูกแบงก์ไทยพาณิชย์ เริ่มทำงานครั้งแรกในหน่วยงานบริหารการเงิน เมื่อปี พ.ศ. 2537 จากนั้น ปี พ.ศ. 2541ได้ร่วมงานกับบริษัท Cargill Financial Service ตำแหน่ง Hedge Fund Manager และต่อมาได้ร่วมงานกับธนาคารสแตนดาร์ดชาร์เตอร์ด ดำรงตำแหน่งสุดท้ายเป็น Managing Director และ Regional Head Capital Markets, Southeast Asia ก่อนกลับมาร่วมงานกับแบงก์ไทยพาณิชย์ อีกครั้งในปี พ.ศ. 2551 ในตำแหน่งรองผู้จัดการใหญ่ กลุ่มธุรกิจขนาดใหญ่ ในปี พ.ศ. 2558
 
"อาทิตย์" สำเร็จการศึกษาระดับปริญญาตรีด้านเศรษฐศาสตร์จากจุฬาลงกรณ์มหาวิทยาลัย ปริญญาโทด้าน M.B.A. (Finance) จากสถาบันบัณฑิตบริหารธุรกิจศศินทร์ จุฬาลงกรณ์มหาวิทยาลัย และได้เข้าร่วมโครงการศึกษาแลกเปลี่ยนที่ Wharton School, University of Pennsylvania รัฐเพนซิลเวเนีย ประเทศสหรัฐอเมริกา
 
"อาทิตย์" ถือได้ว่า เป็นลูกหม้อธนาคารไทยพาณิชย์ ที่ผ่านประสบการณ์การทำงานมายาวนานและมีวิสัยทัศน์  มีความกล้าพร้อมจะบุกเบิกไปในแขนงธุรกิจสมัยใหม่ มองอนาคตนวัตกรรมทางการเงินใหม่ๆ แม้ขณะนี้ยังไม่สำเร็จแต่น่าจับตาและติดตาม
 
 ติดตาม "โพสต์ทูเดย์" ผ่านช่องทางต่างๆ ได้ที่
facebook : https://www.facebook.com/Posttoday
Twitter:  https://twitter.com/PostToday
Website :  http://www.posttoday.com/
Youtube: https://www.youtube.com/posttoday
Instagram: https://www.instagram.com/posttoday_online/